Loppusana
En laula siksi, että ilakoin,
 en myöskään siksi, että surra voin,
 vaan siksi sommittelen sointujani,
 kun rytmit rimputtelee korvissani.

 Mä tässä työssäin aivan hekumoin
 kun rytmejäni riimiin kammitsoin.
 Ja vaikkei kukaan lukis runojani,
 niin se ei veisi luomisiloani.

 Mä tanssittelen sätky-ukkojani,
 vien turnajaisiin Don Quichot’ejani
 vain siksi, että rytmit saisin soimaan,

 sen sanon lopuks arvostelijoille,
 jos noille muusain henkivartijoille
 tulisi halu mua rusikoimaan.

1913.